Legal Document

Category: 365

Text:
19. ΝΟΜΟΣ υπ’ αριθ. 414 της 10/14 Αυγ. 1976 (ΦΕΚ Α΄ 212) Περί τροποποιήσεως και συμπληρώσεως διατάξεων του Ν.Δ. 3881/58 «περί Έργων Εγγείων Βελτιώσεων», ως τούτο ετροποποιήθη μεταγενεστέρως. Δαπάναι διοικήσεως, λειτουργίας καισυντηρήσεως Έργων Άρθρ.1.-Αι δαπάναι διοικήσεως, λειτουργίας και συντηρήσεως των εγγειοβελτιωτικών έργων, επιφυλασομένων των διατάξεων του άρθρ. 2 του παρόντος, βαρύνουν τους ωφελουμένους, καταβάλλονται δε υπό τούτων, υπό μορφήν στρεμματικών εισφορών ή αρδευτικών τελών, ή αντιτίμου χρήσεως ύδατος. Η κατανομή των ως άνω επιβαρύνσεων ή μέρους αυτών μεταξύ των ωφελουμένων ενεργείται υπό των οικείων Οργανισμών Εγγείων Βελτιώσεων (Ο.Ε.Β), βάσει γενικών ή ειδικών αποφάσεων του Υπουργού Γεωργίας, εκδιδομένων μετά γνώμην του Κεντρικού Γνωμοδοτικού Συμβουλίου Εγγειοβελτιωτικών Έργων του Υπουργείου Γεωργίας. Δαπάναι βαρύνουσαι το Δημόσιον Άρθρ.11.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 16.Η.α.19 Εγγειοβελτιωτικά ΄Εργα Άρθρ.2.-1.Κατ’ εξαίρεσιν βαρύνουν το Δημόσιον αι κάτωθι δαπάναι διοικήσεως, λειτουργίας και συντηρήσεως των εγγειοβελτιωτικών έργων: α)Περατωθέντων έργων εφ’ ων η σχετική αρμοδιότης κατά τας παρ. 1 και 2 του άρθρ. 1 του Ν.Δ. 3881/1858, (ανωτ. αριθ. 5) ανήκει αποκλειστικώς εις το Υπουργείον Δημοσίων Έργων, καταβαλλόμεναι, αι μεν δαπάναι συντηρήσεως εκ του Τακτικού Προϋπολογισμού, αι δε τοιαύται διοικήσεως και λειτουργίας εκ του Προϋπολογισμού Δημοσίων Επενδύσεων. β)Αι πραγματοποιούμεναι κατά την περίοδον κατασκευής των έργων και μέχρις ενάρξεως της λειτουργίας τούτων. Εις τας δαπάνας ταύτας δύνανται να περιλαμβάνωνται και αι αναγκαίαι τοιαύται δια την προμήθειαν μηχανικού εξοπλισμού συντηρήσεως των έργων, δυναμένου να μεταβιβασθή εν συνεχεία εις τον οικείον Οργανισμόν Εγγείων Βελτιώσεων, ως και αι δαπάναι συντηρήσεως και αποκαταστάσεως φθορών ή ζημιών, πραγματοποιούμεναι και μετά την μεταβίβασιν των έργων προς λειτουργίαν, εφ’ όσον δι’ οιονδήποτε λόγον δεν εγένοντο αι σχετικαί εργασίαι κατά την περίοδον της κατασκευής των. Αι δαπάναι της περιπτώσεως ταύτης βαρύνουν το χρηματοδοτούμενον υπό του προϋπολογισμού Δημοσίων Επενδύσεων αντίστοιχον έργον, εντασσόμεναι εις τας δαπάνας κατασκευής αυτού. Σελ. 520,16(α) Τεύχος 613-106 Δια περατωθέντα και μη εντεταγμένα εις τον ως άνω προϋπολογισμόν έργα, καταβάλλονται δι’ εγγραφής εις αυτόν ειδικού κονδυλίου. 2.Επίσης δύνανται να βαρύνουν το Δημόσιον, αι κάτωθι δαπάναι διοικήσεως, λειτουργίας και συντηρήσεως: α)Αι αφορώσαι εις επί μέρους βασικά έργα, εξυπηρετούντα μείζονα περιοχήν, κατά το ποσοστόν το αναλογούν εις τας εκτάσεις εις τας οποίας δεν έχουν εισέτι, δι’ οιονδήποτε λόγον κατασκευασθή ή τεθή εν λειτουργία τα έργα τα εξυπηρετούντα αποκλειστικως ταύτας. β)Αι αφορώσαι εις πάσης φύσεως αποδοχάς, επιδόματα και εν γένει δαπάνας του προσλαμβανομένου τεχνικού προσωπικού υπό των Οργανισμών Εγγείων Βελτιώσεων, των ιδρυομένων εις τας περιοχάς των εγγειοβελτιωτικών έργων και εφ’ όσον το στάδιον, εις ο ευρίσκεται η κατασκευή και αξιοποίησις των αντιστοίχων έργων, δεν επιτρέπει την δι’ εισφορών των ωφελουμένων αντιμετώπισιν των δαπανών τούτων. γ)Μέρος των πραγματοποιουμένων πάσης φύσεως δαπανών διοικήσεως, λειτουργίας και συντηρήσεως κατά την διάρκειαν ανταπτύξεως της περιοχής των έργων Α΄και Β΄τάξεως, ως αύτη καθορίζεται υπό του άρθρ.11 του Ν.Δ. 3881/58 και καθ’ ο ποσόν κατ’ έτος δεν δύνανται αύται να καλυφθούν υπό των ωφελουμένων. Δι’ έργα εκτελεσθέντα εις παραμεθορίους περιοχάς της Χώρας, αι κατά τα ανωτέρω δαπάναι δύναται να καταβάλλωνται και πέραν της περιόδου αναπτύξεως των αντιστοίχων περιοχών έργων. δ)Αι δαπάναι αποκαταστάσεως ζημιών ή προλήψεως τούτων εις τα λειτουργούντα έργα Α΄και Β΄. τάξεως, προερχομένων εκ πλημμυρών ή εξ άλλης αιτίας συνιστώσης ανωτέραν βίαν, καθ’ ο μέρος αύται δεν δύνανται να καλυφθούν υπό των ωφελουμένων. Αι δαπάναι των περιπτώσεων (α) έως αι (γ), ως και αι μέχρι περατώσεως του έργου τοιαύται της περιπτώσεως (δ) της παρούσης παραγράφου, βαρύνουν το χρηματοδοτούμενον υπό του προϋπολογισμού Δημοσίων Επενδύσεων αντίστοιχον έργον, εντασσόμεναι εις τας δαπάνας κατασκευής αυτού. Δια περατωθέντα και μη εντεταγμένα εις τον προϋπολογισμόν Δημοσίων επενδύσεων έργα, αι δαπάναι των ανωτέρω περιπτ. (α) έως και (γ) καταβάλλονται εις βάρος του προϋπολογισμού τούτου, δι’ εγγραφής εις αυτόν, ειδικού κονδυλίου, αι δε τοιαύται της περιπτ. (δ) εκ του Τακτικού Προϋπολογισμού. 16.Η.α.19 Εγγειοβελτιωτικά ΄Εργα 3.Αι εις τας περιπτ. (β) και (γ) της προηγουμένης παραγράφου δαπάναι, ως και η κατά την περίπτ. (β) της παρ. 1 αξία του μεταβιβαζομένου εις τους Ο.Ε.Β. μηχανικού εξοπλισμού συντηρήσεως των έργων, δεν δύνανται να υπερβούν συνολικώς τα 3% της ολικής δαπάνης κατασκευής του αντιστοίχου έργου, ή προκειμένου περί παραμεθορίων περιοχών τα 5%. Αι αυταί δαπάναι μετά των αντιστοίχων δαπανών της περιπτ. (α) της προηγουμένης παραγράφου και της παρ. 1 του άρθρ. 1 του παρόντος, δεν δύνανται να υπερβούν ετησίως τα 2% του συνόλου των διατιθεμένων πιστώσεων δια κατασκευήν εγγειοβελτιωτικών έργων του προγράμματος Δημοσίων Επενδύσεων των Υπουργείων Γεωργίας και Δημοσίων Έργων. Η ολική δαπάνη κατασκευής των έργων προσδιορίζεται δια κοινών αποφάσεων των Υπουργών Συντονισμού, Γεωργίας και Δημοσίων Έργων. 4.α)Η διάθεσις των αναγκαίων πιστώσεων και η έγκρισις πραγματοποιήσεως των βαρυνουσών τον προϋπολογισμόν Δημοσ. Επενδύσεων δαπανών ενεργείται, κατά περίπτωσιν, δια κοινών αποφάσεων των Υπουργών Γεωργίας και Συντονισμού ή Δημοσίων Έργων και Συντονισμού ή δια κοινών αποφάσεων απάντων αυτών, εκδιδομένων μετά γνώμην του κεντρικού Γνωμοδοτικού Συμβουλίου Εγγειοβελτιωτικών Έργων, προτάσει της Υπηρεσίας Εγγείων Βελτιώσεων του Υπουργείου Γεωργίας. β)Η διάθεσις των αναγκαίων πιστώσεων και η έγκρισις πραγματοποιήσεως των βαρυνουσών τον τακτικόν προϋπολογισμόν δαπανών ενεργείται, κατά περίπτωσιν, δια κοινής αποφάσεως των Υπουργών Γεωργίας και Οικονομικών ή Δημοσίων Έργων και Οικονομικών μετά γνώμην του Κεντρικού Γνωμοδοτικού Συμβουλίου Εγγειοβελτιωτικών Έργων ή του Συμβουλίου Δημοσίων Έργων, αντιστοίχως. 5.Κρατικαί πιστώσεις διατιθέμεναι δια την αντιμετώπισιν των δαπανών της περιπτ. β) της παρ. 1 και της παρ. 2 του παρόντος, δύνανται να μεταβιβάζωνται προς τους Οργανισμούς Εγγείων Βελτιώσεων, υπό μορφήν επιχορηγήσεως, κατόπιν αποφάσεως του Υπουργού Γεωργίας, εκδιδομένης μετά σύμφωνον γνώμην του Κεντρικού Γνωμοδοτικού Συμβουλίου Εγγειοβελτιωτικών Έργων. Η υπό των Ο.Ε.Β. εκτέλεσις των σχετικών εργασιών, η προμήθεια του πάσης φύσεως υλικού και εξοπλισμού, ως και η πρόσληψις του αναγκαίου προσωπικού, εις βάρος των ως άνω πιστώσεων, θα πραγματοποιούνται υπό τούτων κατά τας δι’ αυτούς ισχυούσας διατάξεις. Τεχνική οργάνωσις λειτουργίας και συντηρήσεως των εγγειοβελτιωτικών έργων Άρθρ.3.-1.Δια Π.Δ/των, εκδιδομένων τη προτάσει των Υπουργών Γεωργίας και Δημοσίων Έργων καθορίζονται τα κάτωθι: α)Τα της εν γένει οργανώσεως της λειτουργίας και της συντηρήσεως των εγγειοβελτιωτικών έργων. β)Τα της συστάσεως ειδικών υπηρεσιακών μονάδων εις τους Οργανισμούς Εγγείων Βελτιώσεων,  δια την υπεύθυνον άσκησιν των αρμοδιοτήτων λειτουργίας και συντηρήσεως των εγγειοβελτιωτικών έργων της περιοχής δικαιοδοσίας των, ως και ο καθορισμός του ελαχίστου τακτικού ή προσκαίρου τεχνικού προσωπικού τούτων, αναγκαίου δια την επιτυχή αντιμετώπισιν των ανωτέρω θεμάτων. γ)Τα της διαιρέσεως και κατατάξεως των εγκατεστημένων εις περιοχάς εγγειοβελτιωτικών έργων αντλιοστασίων αποχετεύσεως, στραγγίσεως και αρδεύσεως εις κατηγορίας, τα της υπευθύνου τεχνικής επιβλέψεως της λειτουργίας και της συντηρήσεώς των, ως και των απαιτουμένων προσόντων δια το προσωπικόν επιβλέψεως και χειρισμού αυτών κατ’ αντλιοστάσιον ή ομάδα τούτων, μη εφαρμοζομένων εν προκειμένω των συναφών διατάξεων του Νόμ. 6422/1934 «περί ασκήσεως του επαγγέλματος του Μηχανολόγου ή Ηλεκτρολόγου Μηχανικού κλπ.», ως ούτος ετροποποιήθη και συνεπληρώθη μεταγενεστέρως και των εκτελεστικών αυτού Δ/των. Τα Π.Δ/τα, τα ρυθμίζοντα θέματα της παρούσης περιπτώσεως, εκδίδονται τη προτάσει και του Υπουργού Βιομηχανίας. δ)Πάσα λεπτομέρεια, αναγκαία δια την εφαρμογήν του παρόντος. 2.Επιτρέπεται κατόπιν αποφάσεως του Υπουργού Γεωργίας η υπό υπαλλήλων του Υπουργείου Γεωργίας, παραλλήλως προς τα κύρια αυτών καθήκοντα προσφορά υπηρεσιών εις τους Γενικούς Οργανισμούς Εγγείων Βελτιώσεων. Οι υπάλληλοι ούτοι δύναται να εργάζωνται υπερωριακώς και να μετακινούνται εκτός έδρας,κατά τας κειμένας περί αυτών διατάξεις των σχετικών δαπανών καταβαλλομένων υπό των ως άνω Οργανισμών και εις βάρος των πόρων αυτών. Τρόπος εκτελέσεως εργασιών συντηρήσεως και λειτουργίας εγγειοβελτιωτικών έργων Άρθρ.4.-1.Αι εργασίαι συντηρήσεως και λειτουργίας των εγγειοβελτιωτικών έργων, ανεξαρτήτως πηγής χρηματοδοτήσεώς των, εκτελούνται, είτε υπό της Υπηρεσίας Εγγείων Βελτιώσεων, είτε υπό των Οργανισμών Εγγείων Βελτιώσεων, είτε δι’ εργολαβιών, είτε δι’ αναθέσεως εις ιδιώτας έχοντας τον κατάλληλον μηχανικόν εξοπλισμόν και τα προσόντα, του τρόπου εκτελέσεως και των όρων αναθέσεως καθοριζομένων δια γενικών ή ειδικών αποφάσεων του οικείου Υπουργού Γεωργίας ή Δημοσίων Έργων, εκδιδομένων μετά γνώμην του Κεντρικού Γνωμοδοτικού Συμβουλίου ή του Συμβουλίου Δημοσίων ΄Εργων αντιστοίχως, μη εχουσών εφαρμογήν εν προκειμένω των ισχυουσών διατάξεων περί εκτελέσεως Δημοσίων Έργων. (Αντί για  τη σελ. 520,17)  Σελ. 520,17(α) Τεύχος 1454 Σελ. 53 Εγγειοβελτιωτικά ΄Εργα 16.Η.α.19 2.Χωματουργικαί και λοιπαί εργασίαι κατασκευής Δημοσίων Έργων δυνάμεναι να εκτελεσθούν δια του μηχανικού εξοπλισμού της Υπηρεσίας Εγγείων Βελτιώσεων, δύνανται να ανατίθενται εις ταύτην, δι’ αποφάσεως του  οικείου δια τα αντίστοιχα έργα φορέως και να εκτελούνται υπ’ αυτής κατά τας περί ΥΕΒ κειμένας σχετικάς διατάξεις. 3.Η δι’ ιδίων πόρων των ωφελουμένων εκτέλεσις νέων έργων ή επέκτασις ή βελτίωσις υφισταμένων έργων αρμοδιότητος των Οργανισμών Εγγείων Βελτιώσεων, επιφυλασοσμένων και δια την περίπτωσιν ταύτην των διατάξεων της προηγουμένης παραγράφου, διέπεται γενικώς υπό των διατάξεων περί εκτελέσεως Δημοσίων Έργων. Κατ’ εξαίρεσιν δύνανται να εκτελούνται τα ανωτέρω έργα και απολογιστικώς δι’ αυτεπιστασίας, υπό των Ο.Ε.Β. κατόπιν εγκρίσεως της εποπτευούσης τον Οργανισμόν Περιφερειακής Υπηρεσίας εγγείων Βελτιώσεων και μέχρις ύψους προϋπολογισμού δαπάνης 1.000.000 δραχμών προκειμένου περί τεχνικών και άλλων εργασιών, πλην των χωματουργικών τοιούτων, αίτινες δύνανται να εκτελούνται δια του μηχανικού εξοπλισμού αυτών ανεξαρτήτως ύψους δαπάνης, του ανωτέρω χρηματικού ορίου δυναμένου να μεταβάλλεται δια Π.Δ/των, εκδιδομένων προτάσει του Υπουργού Γεωργίας. Βεβαίωση και είσπραξη εισφορών υπέρ Γενικών Οργανισμών Εγγείων Βελτιώσεων  «Άρθρ.5.-1.Οι Τοπικοί Οργανισμοί Εγγείων Βελτιώσεων (Τ.Ο.Ε.Β.) που λειτουργούν σε περιοχές δικαιοδοσίας Γενικών Οργανισμών Εγγείων Βελτιώσεων (Π.Ο.Ε.Β.), από τις εισπράξεις των κατά την παράγραφο 1 του άρθρου 3 του ν.δ/τος 1277/1972 οφειλών των υπόχρεων υποχρεούνται να αποδίδουν στους Τ.Ο.Ε.Β. το ποσό που αναλογεί για τις από το άρθρο 47 του β.δ/τος στο 13/91959 (ΦΕΚ 220 Α΄) προβλεπόμενες υποχρεώσεις τους. 2.Με απόφαση του Υπουργού Γεωργίας που δημοσιεύεται στην Εφημερίδα της Κυβερνήσεως, καθορίζεται ο χρόνος και ο τρόπος απόδοσης στους Γ.Ο.Ε.Β. των αποδιδομένων ποσών της προηγούμενης παραγράφου, καθώς και κάθε άλλη αναγκαία λεπτομέρεια για την εφαρμογή του παρόντος άρθρου». Το άρθρ. 5 αντικαταστάθηκε ως άνω από την παρ. 1 άρθρ. 62 Νόμ. 2538/27 Νοεμ. – 1 Δεκ. 1997, (ΦΕΚ Α΄242), ανωτ. σελ. 410,703. Άρθρ.6.-1.(Προστίθεται εδάφιον εις την παρ. 1 του άρθρ. 12 Ν.Δ. 3881/1958, ανωτ. αριθ. 5). 2. (Προστίθεται εδάφιον εις την παρ. 2 του άρθρ. 12 Ν.Δ. 3881/1958). Σελ. 520,18(α) Τεύχος 1454 Σελ. 54 Άρθρ.7.-(Προστίθεται παρ. 10 εις το άρθρ. 39 Ν.Δ. 3881/1958). Άρθρ.8.-Τα άρθρ. 1, 2, 3, 4 και 7 του παρόντος εφαρμόζονται αναλόγως και επί του Οργανισμού Κωπαΐδος, Αρδευτικού Οργανισμού Στυφαλίας– Ασωπού–Κορινθίας (Α.Ο.Σ.Α.Κ) και του Οργανισμού Λεσινίου. «Οι διατάξεις που ισχύουν για την είσπραξη των οφειλών των Οργανισμών Εγγείων Βελτιώσεων (Ο.Ε.Β.) εφαρμόζονται ανάλογα και για τον Αρδευτικό Οργανισμό Στυμφαλιάς – Ασώπου – Κορινθίας (Α.Ο.Σ.Α.Κ.) και για τον Οργανισμό Κωπαϊδος (Ο.Κ.)». Το μέσα σε «» εδάφιο προστέθηκε με την παρ. 2 άρθρ. 62 Νόμ. 2538/27 Νοεμ. – 1 Δεκ. 1997 (ΦΕΚ Α΄242), ανωτ. σελ. 410,703. Άρθρ.9.-1.Δια κοινών αποφάσεων των Υπουργών Συντονισμού και Γεωργίας, διατίθενται εκ του Προϋπολογισμού Δημοσίων Επενδύσεων και εις βάρος των εγκεκριμένων πιστώσεων των Εγγειοβελτιωτικών Έργων, δια τα οποία συνιστώνται Γενικοί Οργανισμοί Εγγείων Βελτιώσεων (Γ.Ο.Ε.Β.), τα απαιτούμενα ποσά, υπό μορφήν επιχορηγήσεων προς τους Οργανισμούς τούτους, δια την αντιμετώπισιν των πάσης φύσεως δαπανών δια την σύστασιν αυτών, τον εξοπλισμόν και την οργάνωσιν των Γραφείων των και την λειτουργίαν αυτών, συμπεριλαμβανομένων και των αποδοχών του απαραιτήτου προσωπικού. Η πραγματοποίησις των δαπανών τούτων ενεργείται κατά τας ισχυούσας περί ΟΕΒ διατάξεις. 2.Δια των αυτών ως άνω αποφάσεων καθορίζεται ο χρόνος διαρκείας καταβολής των άνω πειχορηγήσεων, ως κια ο τρόπος διαθέσεως, πραγματοποιήσεως και δικαιολογήσεως των διατιθεμένων δαπανών, τούτων ενσωματουμένων εις την γενικήν δαπάνην κατασκευής των οικείων έργων. Άρθρ.10.-Αι διατάξεις του από 20 Ιαν. 1958 Β.Δ/τος «περί καθορισμού συνθέσεως και τρόπου εκλογής Διοικητικού Συμβουλίου Αρδευτικού Οργανισμού Στυφαλίας–Ασωπού–Κορινθίας, ως και των Εκτελεστικών Τοπικών Επιτροπών αυτού», (τόμ. 16Α σελ. 496) επαναφέρεται εν ισχύϊ καταργουμένης πάσης μεταγενεστέρας του διατάγματος τούτου διατάξεως, καθοριζούσης κατά διάφορον τρόπον τα της συνθέσεως και του τρόπου εκλογής του Δ.Σ. του ως άνω Οργανισμού, ως και των Εκτελεστικών Τοπικών Επιτροπών αυτού.